b'\n_START_ARTICLE_\nJevgenij Ivanovi\xc4\x8d Markov\n_START_SECTION_\n\xc5\xbdivljenje\n_START_PARAGRAPH_\n5. decembra 1770 je kot navadni vojak vstopil v Permijanski pehotni polk in 18. novembra 1772 je bil povi\xc5\xa1an v zastavnika. 28. septembra 1779 je bil kot poro\xc4\x8dnik preme\xc5\xa1\xc4\x8den v Semipalatinski poljski bataljon._NEWLINE_1. januarja 1786 je bil kot stotnik preme\xc5\xa1\xc4\x8den v Kurski pehotni polk; aktivno voja\xc5\xa1ko slu\xc5\xbebo je pri\xc4\x8del 3. marca 1787, ko je vstopil v Preobra\xc5\xbeenski polk; 18. junija 1788 je bil povi\xc5\xa1an v drugega majorja._NEWLINE_Istega leta se je udele\xc5\xbeil vojne proti Turkom. Leta 1792 je bil preme\xc5\xa1\xc4\x8den v Ap\xc5\xa1eronski mu\xc5\xa1ketirski polk, s katerim se je boril proti Poljakom; proti njim se je boril tudi \xc4\x8dez dve leti._NEWLINE_4. aprila 1798 je bil povi\xc5\xa1an v polkovnika in 16. avgusta istega leta je postal poveljnik Tifliskega mu\xc5\xa1ketirskega polka. 26. novembra 1798 je bil povi\xc5\xa1an v generalmajorja in isto\xc4\x8dasno je postal \xc5\xa1ef Muromskega mu\xc5\xa1ketirskega polka; udele\xc5\xbeil se je italijansko-\xc5\xa1vicarske kampanje._NEWLINE_27. januarja 1801 je postal poveljnik Arensburga. 28. julija istega leta je bil imenovan za poveljnika Pskovskega mu\xc5\xa1ketirskega polka, s katerim se je udele\xc5\xbeil vojne tretje in \xc4\x8detrte koalicije._NEWLINE_12. decembra 1807 je bil povi\xc5\xa1an v generalporo\xc4\x8dnika in naslednje leto je postal poveljnik 9. pehotne divizije, s katero se je udele\xc5\xbeil bojev proti Turkom v Moldaviji._NEWLINE_Ob pri\xc4\x8detku patriotske vojne je bil poveljnik korpusa v 3. rezervni opazovalni armadi. Ob koncu vojne je bil poveljnik 15. pehotne divizije; 13. aprila 1816 je bil razre\xc5\xa1en poveljstva.'